**EELNÕU 2022/**

 **KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |

**VILJANDI LINNAVOLIKOGU**

MÄÄRUS

### 16. juuni 2022 nr

Viljandi linna 2022. aasta I lisaeelarve

Määrus kehtestatakse kohaliku omavalitsuse korralduse seaduse § 22 lõike 1 punktide 1, 5 ja 8 alusel ja kooskõlas kohaliku omavalitsuse üksuse finantsjuhtimise seaduse §-iga 5, §-dega 13-19, §-dega 22-23, § 38, Viljandi Linnavolikogu 25.01.2018 määrusega nr 9 kehtestatud Viljandi linna põhimääruse § 28 lõigetega 1-3 ja § 29 lõikega 2, Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ §-dega 3-9 ja 14 ning Viljandi Linnavolikogu 27.01.2022 määrusega nr 6 „Viljandi linna 2022. aasta eelarve kinnitamine“.

§ 1. Kinnitada Viljandi linna 2022. aasta I lisaeelarve kogumahuga 1 487 092 eurot vastavalt lisale.

§ 2. Linnavalitsusele volituste andmine

1. Lubada linnavalitsusel:
2. alaeelarvetega kinnitada hallatavate asutuste ja struktuuriüksuste tulude ja kulude detailsem jaotus tegevusalade, kontogruppide ja vastutajate lõikes;
3. hallatavatele asutusele alaeelarvetega kinnitatud põhitegevuse tulude kavandatust suuremas mahus täitmise korral ületada täiendavate tulude summa ulatuses vastava hallatava asutuse eelarves ettenähtud põhitegevuse kulusid;
4. teha sihtotstarbeliste toetustega seotud kulutusi peale lepingute sõlmimist olenemata sellest, kas kulutuste tegemiseks ettenähtud vahendid on eelarves kajastatud või mitte ja olenemata sellest, kas kulutuste tegemiseks ettenähtud vahendid on laekunud või mitte;
5. võtta 2022. aasta investeeringute ja põhivara soetuseks antava sihtfinantseerimise katteks laenu mahus kuni 2 300 916 eurot tähtajaga kuni 10 aastat ning volitada linnapead sõlmima vastavat lepingut;
6. vajadusel võtta 2022. aastal rahavoogude juhtimise eesmärgil kassalaenu kuni 1 000 000 eurot tingimusel, et laen makstakse eelarveaasta lõpuks tagasi ning volitada linnapead sõlmima vastavat lepingut;
7. vajadusel refinantseerida kulude optimeerimise või likviidsuse tagamise eesmärgil olemasolevaid võlakohustusi ning volitada linnapead sõlmima vastavaid lepinguid.

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja: Marika Aaso

**Esitatud:**

**Esitaja:** Viljandi Linnavalitsus **Ettekandja:**

**Lk arv:**

**Hääletamine:** koosseisu häälteenamus/poolthäälteenamus/nõudmisel

Lisa

Viljandi Linnavolikogu 16.06.2022 määrusele nr \_\_

Viljandi linna 2022. aasta I lisaeelarve

*Summad eurodes*

|  |  |  |  |  |  |
| --- | --- | --- | --- | --- | --- |
|   | **Kirje nimetus** | **2022 algne eelarve** | **2022 reserv-fondi eraldised** | **2022 I lisaeelarve kokku** | **2022 muudetud eelarve**  |
|  **PÕHITEGEVUSE TULUD KOKKU** | **29 367 523** | **0** | **313 107** | **29 680 630** |
| 30 | Maksutulud | 16 201 062 | 0 | -247 678 | 15 953 384 |
| 32 | Tulud kaupade ja teenuste müügist | 4 540 758 | 0 | 13 589 | 4 554 347 |
| 3500, 352 | Saadavad toetused tegevuskuludeks | 8 614 133 | 0 | 545 196 | 9 159 329 |
| 3825, 388 | Muud tegevustulud  | 11 570 | 0 | 2 000 | 13 570 |
|   |   |   |   |  |  |
|  **PÕHITEGEVUSE KULUD KOKKU** | **29 227 193** | **0** | **301 029** | **29 528 222** |
|   | **sh antavad toetused** | **1 522 050** | **33 280** | **267 192** | **1 822 522** |
|   | **sh muud tegevuskulud** | **27 705 143** | **-33 280** | **33 837** | **27 705 700** |
| **01-02** | **Valitsemine** | **1 900 527** | **0** | **-8 478** | **1 892 049** |
| 40,41,4500,452 | Antavad toetused tegevuskuludeks | 73 499 | 33 280 | 0 | 106 779 |
| 50,55,60 | Muud tegevuskulud | 1 827 028 | -33 280 | -8 478 | 1 785 270 |
| **03-06** | **Majandusvaldkond** | **3 843 371** | **0** | **-211 113** | **3 632 258** |
| 40,41,4500,452 | Antavad toetused tegevuskuludeks | 34 560 | 0 | 0 | 34 560 |
| 50,55,60 | Muud tegevuskulud | 3 808 811 | 0 | -211 113 | 3 597 698 |
| **07-10** | **Kultuuri-, haridus- ja sotsiaalvaldkond** | **23 483 295** | **0** | **520 620** | **24 003 915** |
| 40,41,4500,452 | Antavad toetused tegevuskuludeks | 1 413 991 | 0 | 267 192 | 1 681 183 |
| 50,55,60 | Muud tegevuskulud | 22 069 304 | 0 | 253 428 | 22 322 732 |
|  | **PÕHITEGEVUSE TULEM** | **140 330** | **0** | **12 078** | **152 408** |
|   |   |   |   |  |  |
| **INVESTEERIMISTEGEVUS KOKKU** | **-3 094 351** | **0** | **-500 485** | **-3 594 836** |
| 381 | Põhivara müük | 115 000 | 0 | 0 | 115 000 |
| 15 | Põhivara soetus  | -3 838 622 | 0 | -35 000 | -3 873 622 |
| 3502 | Põhivara soetuseks saadav sihtfin | 996 605 | 0 | 0 | 996 605 |
| 4502 | Põhivara soetuseks antav sihtfin | -232 000 | 0 | 20 000 | -212 000 |
| 1501 | Osaluste soetamine | 0 | 0 | -473 985 | -473 985 |
| 655 | Finantstulud | 500 | 0 | 0 | 500 |
| 650 | Finantskulud | -135 834 | 0 | -11 500 | -147 334 |
|   | **EELARVE TULEM** | **-2 954 021** | **0** | **-488 407** | **-3 442 428** |
|   |   |   |   |  |  |
|   | **FINANTSEERIMISTEGEVUS** | **7 191** | **0** | **700 000** | **707 191** |
| 2585 | Kohustiste võtmine | 1 600 916 | 0 | 700 000 | 2 300 916 |
| 2586 | Kohustiste tasumine | -1 593 725 | 0 | 0 | -1 593 725 |
|   |   |   |   |  |  |
| **1001** | **Likviidsete varade muutus** | **-2 946 830** | **0** | **685 578** | **-2 261 252** |
|   | **Nõuete ja kohustuste saldo muutus** | **0** | **0** | **473 985** | **473 985** |
|   |   |   |   |   |   |
|   | **Eelarve tulude maht kokku**  | **32 080 544** | **0** | **1 487 092** | **33 567 636** |
|   | **Eelarve kulude maht kokku** | **32 080 544** | **0** | **1 487 092** | **33 567 636** |

Seletuskiri

**Viljandi linna 2022. aasta I lisaeelarve**

Viljandi linnavalitsus on koostanud 2022. aasta I lisaeelarve eelnõu, millega vähendatakse tulumaksulaekumise prognoosi, kärbitakse majandamiskulusid, lisatakse sihtrahad ja muudetakse omatulude eelarveid, samuti tõstetakse summasid eelarveridadel omavahel ringi ning korrigeeritakse põhitegevuse ja investeerimistegevuse kulude summasid. Tulude ja kulude mahtude muudatused on võrdselt 1 487 092 eurot.

**Menetlemine:**

Lisaeelarve koostamisel on aluseks Viljandi Linnavolikogu 31.03.2016 määrusega nr 83 kinnitatud „Viljandi linna finantsjuhtimise korra“ §-d 3-9 ja 14. Eelarveaasta jooksul võib eelarvet muuta lisaeelarvega. Linnavalitsus koostab lisaeelarve eelnõu ja esitab selle volikogule. Lisaeelarve eelnõu seletuskirjas kajastatakse:

1. põhjendused täiendavate kulude vajaduse ning nende tegemise paratamatuse kohta käesoleval eelarveaastal;
2. andmed kulude kohta, mille täiendamist taotletakse, samuti andmed lisatulude või säästu kohta, millega lisakulud kaetakse;
3. selgitused muudatuste kohta võrreldes põhieelarvega.

Lisaeelarve eelnõu volikogus menetlemise kord sätestatakse Viljandi Linnavolikogu töökorraga. Eelarve eelnõu muudatusettepanekule lisab selle algataja põhjendused ja arvestused kavandatavate muudatustega kaasnevate väljaminekute ja nende katteallikate kohta. Eelarve menetlemise käigus ei pea arvestama neid muudatusettepanekuid, mis suurendavad eelarve kulude kogusummat ja millele pole näidatud katteallikaid. Lisaeelarve võib vastu võtta ühe lugemisega.

**Täpsemad selgitused muudatuste kohta:**

Eelarveosade ja eelarve eest vastutajate kaupa on muudatused esitatud eraldi Exceli failis
(2022 I lisaEA muudatuste selgitused.xlsx). Failis on töölehed:

|  |  |
| --- | --- |
| [1. Eelarve koondtabel](file:///C%3A%5CUsers%5CMarika%5COneDrive%5CEriolukorra%20kaugt%C3%B6%C3%B6%5C2021%20EELARVE%20ONE%20DRIVE%5C2021_I_lisaeelarve_seletuskirja_tabelid_volikogule.xlsx#'6 EA koondtabel'!A1) | Kõik eelarveosad volikogule esitatavas struktuuris. |
| [2. Investeeringute](file:///C%3A%5CUsers%5CMarika%5COneDrive%5CEriolukorra%20kaugt%C3%B6%C3%B6%5C2021%20EELARVE%20ONE%20DRIVE%5C2021_I_lisaeelarve_seletuskirja_tabelid_volikogule.xlsx#'2 sh investeeringute koond'!A1) tabel | Investeeringute koondnimekiri koos muudatustega. |
| [3.](file:///C%3A%5CUsers%5CMarika%5COneDrive%5CEriolukorra%20kaugt%C3%B6%C3%B6%5C2021%20EELARVE%20ONE%20DRIVE%5C2021_I_lisaeelarve_seletuskirja_tabelid_volikogule.xlsx#'1 muudatuste koondnimekiri'!A1) Seletuskiri ridade kaupa | Muudetavate ridade selgitused, võimalik filtreerida. |
| 4. Algandmed | Kirjed eelarveprogrammist muudatuste kohta. |

**Olulisemad lisaeelarvega tehtavad muudatused:**

1. **Põhitegevuse tulud**
	1. Tulumaksulaekumise prognoosi vähendatakse 247 678 eurot. Arvestatud on maksumaksjate keskmise arvu vähenemisega 115 võrra (algse eelarvega kavandatud 7740lt vähenemine 7625ni). Algses eelarves oli tulumaksulaekumise kasv võrreldes 2021. aastaga +7,1%, lisaeelarvega see väheneb ja moodustab +5,4%.
	2. Kaupade ja teenuste müügi osas on eelarvesse lisatud 13 589, mis on põhiliselt asutuste omatulude kasv. Muuhulgas on eelarvesse kavandatud 3 500 eurot parkimistrahvide laekumist.
	3. Saadud toetuste eelarve kasvab 545 196 eurot. Samas mahus on suurendatud ka sihtraha arvelt tehtavaid kulusid.
		1. Energiahindade leevendusmeetme vahendeid lisame eelarvesse 234 200 eurot.[[1]](#footnote-1)
		2. Õpilünkade tasandamiseks on HTM eraldanud 132 737 eurot.
		3. HEV kompetentsikeskuse kuludeks saime kolmeks aastaks toetusraha, millest 1/3 ehk 67 880 eurot kajastame 2022. aasta eelarves.
		4. COVID-kiirtestide soetamiseks eraldas HTM koolidele 7 515 eurot.
		5. Korrigeeritud on toetusfondi eraldisi, sest summad selgusid peale algse eelarve vastuvõtmist.
		6. Ukraina sõjapõgenikele vältimatu abi andmise kulude hüvitamiseks sai linn 6237 eurot. Kulusid oleme samas teinud üle 40 000 euro.
		7. Muud summad koosnevad erinevate projektide sihtrahadest.
	4. Muudes tuludes on kasv 2000 eurot seoses laekunud kahjutasudega.

Põhitegevuse tulude muudatused kokku on +313 107 eurot,

sh mittesihtraha vähenemine -208 021 eurot ja sihtraha suurenemine +521 128 eurot.

1. **Põhitegevuse kulud**
	1. Antavate toetuste muudatused kokku on +267 192+33 280 = 300 472 eurot.
		1. Energiahindade tõusu leevendamise toetuse kulud kasvasid sihtraha arvelt 223 800 eurot, toimetulekutoetuse sihtraha kasvas 25 649 eurot.
		2. 2021. aasta toetusfondist toodi kasutamata osa 2022. a eelarvesse 18 540 eurot (matusetoetus ja toimetulekutoetus).
		3. Reservfondist on Viljandi sõpruslinnale Ternopilile Ukraina sõja algusel tehtud eraldised 33 280 eurot.
	2. Tööjõukuludes on muudatused +217 053 eurot.
		1. Sihtraha arvelt on tööjõukulusid suurendatud erinevate projektidega seoses 186 727 eurot.
		2. Linna oma raha arvelt on kasv 30 326 eurot. Sellest 6422 eurot on seotud parkimiskorralduse kuludega ning 23 505 eurot Viljandi vallaga sõlmitud koostööprojektiga Perepesa teenuste pakkumisel ka Viljandi valla lastele ja peredele. Kulud jagatakse linna ja valla vahel võrdselt. Laekuvad tulud kajastusid algses eelarves summas 48 000 eurot, selle arvelt kaetavate kulude kajastamine täpsustatakse lisaeelarvega.
	3. Majandamiskulude muudatused on kokku -183 216 eurot.
		1. Sihtrahade arvelt on erinevate projektide kulusid kajastatud +87 769 eurot.
		2. Linna oma raha arvelt on muudatus -270 985 eurot.
			1. Arvestades tõenäoliselt ees ootavat keerulist majandussituatsiooni, otsustas linnavalitsus kärpida struktuuriüksuste eelarveid keskmiselt 6%. Ametite ja teenistuste poolt tehtud kärbe on kokku üle 300 tuhande euro. Palgafonde ja asutuste eelarveid kärped ei puudutanud.
		3. 2021. aasta toetusfondist toodi puuetega laste lapsehoiuteenuse kasutamata osa 2022. a eelarvesse 46 400 eurot.
		4. Linnahooldusel on seoses Eesti Keskkonnateenuste tänavate hoolduse lepinguga täiendavaid kulusid 50 960 eurot, sellest 24 538 eurot täiendava lumeveo kulu tõstame juurde haldusameti reservist.
		5. Staadioni tartaankatte remondiks oli algses eelarves kavandatud liiga vähe vahendeid, nüüd lisasime sinna hariduse reservist 15 000 eurot, Spordikeskuse majandamiskulude ridadelt 20 000 eurot ja 12 450 eurot investeeringute reservist. Kokku on staadioni tartaankatte uuendamise maksumus 81 450 eurot.
		6. Tehakse muid ringitõstmisi valdkondade, kontogruppide ning vastutajate vahel vastavalt eelarve tegelikule täitmisele ning uuendatud prognoosidele.
	4. Muudes tegevuskuludes on muudatus vaid reservfondi eraldise osas (Ternopili linnale 33 280 eurot).

Põhitegevuse tulude muudatused kokku on +301 029 eurot,

sh mittesihtraha vähenemine -220 099 eurot ja sihtraha suurenemine +521 128 eurot.

Põhitegevuse tulem on koos lisaeelarvega 152 408 eurot.

1. **Investeerimistegevus**
	1. AS Viljandi Veevärk aktsiakapitali suurendamine otsustati 2021. aasta detsembris, samal kuul kanti 473 985 eurot aktsiaseltsile üle. Registrikanne aktsiakapitali muutmise kohta tehti aktsiaseltsi juhatuse poolt alles 2022. aastal, seepärast oli aastavahetusel tegemist ettemaksuga ning kuluks muutus summa alles 2022. aastal. Lisaeelarvega suurendame osaluste summat nõuete ja kohustiste muutuse arvelt.
	2. Ranna pst 1 olmehoone projekteerimise kulu 25 000 eurot tõstetakse arhitektuuriameti vastutusalast haldusameti vastutusalasse.
	3. Linnastaadioni tartaankatte uuendamiseks lisatakse summa 47 450 eurot, mille katteallikaks on muud eelarveridade vähendamine.
	4. Õue- ja haljasalade korrastamiseks küsiti toetust 10 000 eurot, seega vähendame algselt kavandatud eelarvet 20 000 euro võrra.
	5. Euroopa Keskpank kavatseb tõsta intressimäärasid. Lisaeelarvega on kavas intressikulude eelarve suurendamine Euribori võimaliku kasvu võrra 1%-ni aasta lõpuks. Muudatus eelarves +11 500 eurot.

Investeerimistegevuse kulude eelarved kasvavad kokku 500 485 eurot.

1. **Finantseerimistegevus**
	1. Võimalikku laenusummat suurendatakse lisaeelarvega 700 000 eurot. Selle summa võrra kaetakse 2022. aasta investeeringute kulusid. Nii jääb 2021. aastalõpu rahajäägist suurem summa alles ning selle arvelt on võimalik rahastada 2023. aasta investeeringuid. Kui II poolaastal on linnal rahaline olukord hea ja likviidseid vahendeid piisavalt, siis ei võeta kogu kavandatud 2,3 miljonit laenu välja.
	2. Linna prognoositav laenukoormus 2022. aasta lõpus on 58,7%
2. **Likviidsete vahendite ja nõuete ning kohustiste saldo muutus**
	1. Rahajäägi muutus on lisaeelarvega +685 578 eurot. 2022. aasta lõpus on linnal eelarve kohaselt raha 985 578 eurot. Seda saab kasutada 2023. a investeerimiskulude katteks.
	2. Nõuete ja kohustiste saldo muutuses kajastub AS Viljandi Veevärgile aktsiakapitali suurendamiseks tehtud ettemakse vähenemine 473 985 eurot.
3. **Eelarvemaht**
	1. Algses eelarves oli tulude ja kulude maht 32 080 544 eurot. Lisaeelarvega see suureneb 1 487 092 euro võrra ning moodustab 33 567 636 eurot.

Seletuskirjale on lisatud koondtabelid ning täpsemad selgitused Exceli failina.

(allkirjastatud digitaalselt)

Marika Aaso

rahandusameti juhataja

26.05.2022

1. Energiakulude kallinemise mõjude leevendamise toetusega hüvitatakse tarbimiskulusid perioodi eest september 2021-aprill 2022. Taotlusi saab esitada kuni 12.06 (k.a). Seega on võimalus veel esitada ning vastu võetakse kuludokumente kogu perioodi kohta (s.t alates septembrist). Vastavalt reaalsele olukorrale reageeritakse ka rahade osas, kui vaja, annab riik lisa, kui jääb üle, siis kanname riigile tagasi.

Taotlusi on rahuldatud 1182, eitava vastuse on saanud 42 menetlust (ei näita inimeste arvu, vaid taotlusi. On neid, kes esitavad taotluse terve perioodi kohta korraga, on ka neid, kes igal kuul).

STAR väljavõte 25.05.2022 seisuga näitab, et 130 405 euro ulatuses väljamakseid on otsustatud.

Suurim toetus, mis ühe menetluse raames on otsustatud välja maksta on 1202 eurot.

Taotlusi on menetlenud Viljandi Linnavalitsuses 5 ametnikku.

Juttu on olnud, et alates oktoobrikuust energiatoetuse maksmine tõenäoliselt jätkub. [↑](#footnote-ref-1)